મોબાઈલ સેવા મોંઘી : શું અનલિમિટેડ કૉલનો જમાનો વીતી ગયો?\nરિલાયન્સ ઇન્ડસ્ટ્રિઝે જિયોના નેજા હેઠળ આ બજારમાં ઝંપલાવ્યું અને આક્રમક રીતે તેનો પ્રચાર કર્યો. આ સાથે જ અન્ય તમામ કંપનીઓની સરખામણીએ ખૂબ જ નીચા દરે કૉલ અને ડેટા આપવાનું પણ શરૂ કર્યું.

આથી, ગ્રાહકો જિયો તરફ આકર્ષાયા અને બાકી કંપનીઓએ ગ્રાહકો ગુમાવવાનો સમય આવ્યો. ત્રણ-ચાર વર્ષમાં બજારમાંથી ટેલિકૉમ કંપનીઓ અદ્રશ્ય થવા લાગી. હવે બજારમાં માત્ર ચાર કંપનીઓ જ વધી છે.

કંપનીઓની સ્થિતિ 

આ ચાર કંપનીઓમાંથી એક બીએસએનએલ (ભારત સંચાર નિગમ લિમિટેડ) છે, જેની સ્થિતિ જગજાહેર છે. તે બજારમાં છે કે નહીં, તે કહેવું પણ મુશ્કેલ છે.

આ સિવાય બે કંપનીઓ છે વોડાફોન-આઇડિયા અને ભારતી છે. બજારની આ સ્થિતિ ચિંતાજનક દૃશ્ય ઊભું કરે છે.

વોડાફોન-આઇડિયાને ચાલુ નાણાકીય વર્ષના બીજા ત્રિમાસિક ગાળા દરમિયાન રેકર્ડ રૂપિયા 74 હજાર કરોડનું નુકસાન થયું છે.

એક અબજ કરતાં વધુ મોબાઇલ કનેક્શન હોવા છતાં મોબાઇલ સર્વિસ પ્રોવાઇડર કંપનીઓને નુકસાન થવું ચિંતાજનક બાબત છે. આ અંગે કંપનીઓએ કેટલાંક પગલાં પણ લીધાં છે.

ભારતના ટેલિકૉમ બજાર અને તેના ભવિષ્યને સમજવા માટે બીબીસી સંવાદદાતા નવીન નેગીએ ટેકનૉલૉજીના નિષ્ણાત પ્રશાંતો રૉય સાથે વાત કરી.

ચાર્જિસ વધારવા જરૂરી 

ઍરટેલ અને વોડાફોનની સ્થિતિ જોતાં તેમના માટે મોબાઇલસેવાના દર વધારવા જરૂરી બની ગયા છે. કંપનીઓને સ્પૅક્ટ્રમનો ખર્ચ વધી ગયો છે.

ઉત્તરોત્તર આ કંપનીઓની ખોટ વધી રહી છે. જો કંપનીઓ સેવાશુલ્ક વધાર્યાં વગર વર્તમાન દરે જ સેવા આપવાનું ચાલુ રાખે તો તેમના માટે બજારમાં ટકી રહેવું મુશ્કેલ બની જશે.

જો આ કંપનીઓ પણ બજારમાંથી ખસી જાય તો માત્ર જિયો વધી હોત, આ સ્થિતિ જોતાં ટેરિફ-પ્લાનમાં વધારો બરાબર માની શકાય.

બજારમાં સ્પર્ધા ઉત્તરોત્તર ઘટી રહી છે એટલે આ કંપનીઓએ મળીને જ નિર્ણય લેવાનો હતો.

જિયો વિરુદ્ધ અન્ય

મુકેશ અંબાણીની રિલાયન્સ ઇન્ડસ્ટ્રિઝે જિયો મોબાઇલ સેવા લૉન્ચ કરી હતી. કંપની પાસે અઢળક નાણાં હતાં. આથી, ગ્રાહકોને પોતાની તરફ આકર્ષિત કરવા માટે કંપની નજીવા દરે આકર્ષક ઑફર્સ આપી શકી.

ભારતમાં ટેલિકૉમનો ધંધો જંગી મૂડી માગી લે તેવો વેપાર છે. સ્પૅક્ટ્રમ ખરીદવાનો ખર્ચ, સ્પૅક્ટ્રમ વાપરવાનો ખર્ચ, અને આ સિવાય વ્યાપક નેટવર્ક પણ સ્થાપિત કરવું પડે.

આ સિવાય ભારતમાં વપરાશકર્તાદીઠ આવક ખૂબ જ ઓછી છે. ભારતમાં લોકો મોબાઇલસેવા માટે ખૂબ જ ઓછો ખર્ચ કરે છે.

ભારતમાં સરેરાશ માસિક મોબાઇલ બિલ રૂપિયા 100-150 આવે છે, જે દુનિયામાં સૌથી ઓછું છે. આટલી ઓછી...\n\ntl;dr:
ત્રણ-ચાર વર્ષ પહેલાં ભારતમાં મોબાઇલ સેવા પૂરી પાડતી લગભગ 10 મોબાઇલ કંપનીઓ હતી. તેમની વચ્ચે સ્પર્ધા હતી, જેનાં કારણે ગ્રાહકોને સસ્તા દરના અનેક વિકલ્પ મળી રહેતા.